**STYREMØTEREFERAT**

Dato: 07.03.2022

Formann Asbjørn Haugdal

Nestformann Henning Aall

Havnesjef Iver Storvik

Kasserer Hans Bjelke

Sekretær Lene Jensen

Slippbas Stein Svee – meldt fravær

Slippbas Bjørn Kaas – ikke tilstede

( Ny havnesjef Iver hadde meldt å måtte gå kl 19, så deltok ikke på hele møte )

Sted: Klubbhuset, Kongens Brygge

Dagsorden:

1. Velkommen til ny Havnesjef Iver

* Ny havnesjef Iver Storvik presenterer seg. Utdannet vernepleier og jobber i Hvaler kommune. Har vært medlem av båtforeningen siden 2004, har en seilbåt og seiler mye i Sverige. Er som kranfører Jon glad for å kunne unngå helger angående utsett og opptak.
* Stillingsinstrukser: Fastsatte vervs instrukser ble delt ut og gjennomgått. Det har vært forespørsel om det ikke bør utarbeides instrukser for slippbaser, som det står i vedtektene. Dette vurderes og det enes om at Slippbasene sin instruks pr i dag beskrives som følger -til disposisjon for Havnesjef. Ny Havnesjef får på sikt eventuelt vurdere om det er behov for en mer presisering av slippbas rollen.
* Fastsetting av møtestruktur: det enes om å legge styremøtene til første tirsdag i hver mnd som et utgangspunkt, tidspunkt fra kl 18:00. Foreløpig oppsatte datoer er 5 april, 3 mai og 7 juni.

1. Gjennomgang og godkjenning av forrige referat

* Referat av 31.01.2022- godkjent
* Referat fra ekstraordinært styremøte 07.02.2022 - godkjent
* Referat fra medlems- og årsmøte – ingen kommentarer – ( protokoll sendt Jørgen Walter for signering )

1. Økonomi

* Kasserer informerer om at det tross heving av medlemskontingent kan bli utfordrende å gjennomføre alle planlagte vedlikeholdsprosjekter og foreslår at man avventer de mest kostnads krevende tiltakene. Materialkostnader kan forventes å avvike selv nylig estimerte kostnader.

Videre blir det informert om at det er mulighet for organisasjoner og foreninger som er registret i frivillighetsregisteret å få refundert mva, noe som vil utgjøre en vesentlig sum ved ett eventuell kjøp av ny kran. Kasserer sjekker kriteriene.

* Nestformann informerer om at det er bestilt et 200 liters fat med olje til behandling av brygger, et arbeid som er ønskelig å få utført før uttak nr 2. Dugnadsarbeid vurderes og det enes om å avvente ytterligere pæling. Noe utbedring av brygger bør prioriteres og det må gjennomgås hvem som trenger strøm og hvor det skal settes opp nye strømmålere.

I forbindelse med dugnadsarbeid ønsker nestformann en liste hvor det kan fremkomme hva hver enkelt kan bidra med på dugnad, dette for å bruke ressursene konstruktivt og lønnsomt. Nestformann utarbeider dermed et forslag til skriv som u.t kan sende ut til medlemmene.

For å ha best mulig økonomisk oversikt enes det om at den i styret som har ansvar for utgiftene til de enkelte gjøremålene, gjør innkjøpene selv. Det minnes om at båtforeningen har konto hos XL bygg.

1. Havneaktuelt

* Årets utsett, datoer og gjennomføring: Styret har tidligere fastsatt følgende datoer for utsett 30 mars, 20 april, 21 mai og 8 juni. Datoer tidligere Havnesjef ikke har fått avklart med Jon / Multifrakt. Det vurderes alternativer, å bytte leverandør, eventuelt kombinere en ny leverandør utover det Jon eventuelt ikke kan bistå med. Det enes om at ny Havnesjef kontakter Jon for å avklare hva han i år kan bistå med, og det før det vurderes alternativer.
* Venteliste, ledige plasser, tildeling: Båtforeningen hadde pr 02.02 fått inn 12 endringsmeldinger. Den 02.02 ble det under tidligere Havnesjef dermed tildelt tre plasser fra passivt medlemskap til aktivt, samt 9 omrokkeringer av plasser som også innebar endringer i nedre havn grunnet tilføring av to uteblitte plasser i Havneweb. U.t informerer at det har kommet tilbakemeldinger på omrokkeringer i nedre havn som kan tyde på feil i oppføring i Havneweb. Ny havnesjef bør med det være forberedt på at det kan avvike i nedre havn og dermed bør være i dialog med båteiere.

Det er pr dd 7 ledig plasser, 2 i øvre havn, 2 i midtre havn og 3 i nedre havn. Det er totalt 20 på venteliste. Hvorav også 3 av disse har status passivt medlemskap med ønske om båtplass og aktivt medlemskap, men hvor båttype ikke er forenlig med de ledige plassene vi har. Etter en ringerunde til oppførte på venteliste, så var det flere som også hadde større båter enn det som er forenlig med de ledige plassene. I tillegg til at flere ikke var tilgjengelig på tlf. Det ble dermed kun tildelt en plass i midtre havn og 6 ledige plasser gjenstår.

1. Post som ikke er fordelt

* Et medlem søker om å få låne klubbhuset for å avholde et årsmøte onsdag 27 april. Innvilges med info om at det forutsetter renhold etter bruk, alternativt en avgift på 500kr til renhold.

1. Eventuelt

* Det er fremmet ønske fra en av slippbasene, behov for en mer formell rolle for slippbaser, og det da slipbasene kun står oppført i instruks med ansvar for opptak og utsett av isavisere. En oppgave de ikke har utført.

Når det gjelder Slippbasene sin deltakelse i styremøtene så har dette bakgrunn i at det ble foreslått på årsmøte for 2021 at man kanskje kunne knytte slippbasene tettere opp mot styret, i mangel av å ikke ha en nestformann. I tillegg til at også Havnesjefen hadde informert om å skulle flytte og derav ikke ville stille som Havnesjef i 2022. Slippbasene ble dermed invitert til å delta i styremøtene, hvorav to har deltatt og en sa å ikke kunne delta. Slippbasene har bidratt inn i vurdering av styresaker i styremøtene, samt bistått nestformann i tillegg til å bistå Havnesjef med utsett og opptak. Situasjon er nå en annen og det stilles nå spørsmål fra styrets side om det kanskje er unødig bruk av ressurser at slippbasene i tillegg til det praktiske ved å være slippbas også skal prioritere å delta på styremøtene. Noe det enes om at eventuelt slippbasene selv må vurdere og ta stilling til.

Det enes om at en mer formell rollebeskrivelse ikke utarbeides nå, som beskrevet i punkt 1 ved stillings /vervs instruks.

* Formann påpeker å ha glemt underskriftsskjema for endrings registrering i Brønnøysundregisteret, dette tas på neste styremøte.

Neste styremøte tirsdag 5 april kl 18